শেষমেষ হেরেই গেলেন রিয়া রাজে। 
ভারতের অন্যতম ধনী মন্দির, তিরুবনন্তপুরমের শ্রী পদ্মনাভস্বামীতে প্রবেশের জন্য মহিলাদের যে ধরনের পরিধানের প্রথা চলে আসছে, তার বিরুদ্ধেই জেহাদ ছিল আইনজীবী রিয়ার। মন্দিরের প্রথা অনুযায়ী, মহিলারা শাড়ি বা ধুতি পরেই কেবলমাত্র মন্দিরে ঢুকতে পারবেন। ১২ বছরের নীচে মেয়েদের ক্ষেত্রে লং-স্কার্ট পরার অনুমতি রয়েছে। কিন্তু কোনও মহিলাই সালওয়ার কামিজ পরে মন্দিরে প্রবেশ করতে পারবে না।
আরও পড়ুন
ভগবান দর্শনেও ‘ড্রেস কোড’! কোথায় জেনে নিন
রিয়া রাজের ফাইল করা পিটিশনের জেরে শ্রী পদ্মনাভস্বামী মন্দির কমিটি রাজি হয়েছিল সালওয়ার কামিজের পক্ষে। ১ ডিসেম্বর থেকে মহিলারা অনুমতি পান নতুন পোশাক পরে মন্দিরে ঢোকার। কিন্তু, ‘গোঁড়া’ ভক্তদের কারণে কেরল হাইকোর্ট পুরনো প্রথায় ফিরে যেতে আদেশ দিয়েছে মন্দির কর্তৃপক্ষকে।